stanford-oval/wikipedia huggingface dataset:
20 שנה לאהבה גדולה
תאריכי הופעות

| תאריך> ישראל | עיר> ישראל | מיקום> ישראל | הערות> ישראל |
| --- | --- | --- | --- |
| 9 באוגוסט 2014 | קיסריה | אמפיתיאטרון | במקור המופע היה מתוכנן ל-12 ביולי 2014 |
| 28 באוגוסט 2014 | אשקלון | אמפיתיאטרון | במסגרת פסטיבל בריזה - מופע הצדעה מיוחד לתושבי הדרום וחיילי צבא הגנה לישראל |
| 19 בספטמבר 2014 | תל אביב-יפו | בארבי | — |
| 12 באוקטובר 2014 | ראשון לציון | אמפיפארק החדש | — |
| 22 בנובמבר 2014 | תל אביב-יפו | היכל התרבות | — |
| 1 בינואר 2015 | ירושלים | בנייני האומה | שודר בגלי צה"ל |
| 9 בינואר 2015 | תל אביב-יפו | זאפה | — |
| 13 בינואר 2015 | תל אביב-יפו | זאפה | — |
| 24 בינואר 2015 | חיפה | מרכז הקונגרסים | — |
| 20 בפברואר 2015 | תל אביב-יפו | בארבי | — |
| 23 בפברואר 2015 | הרצליה | זאפה | — |
| 24 בפברואר 2015 | הרצליה | זאפה | — |
| 16 במרץ 2015 | הרצליה | זאפה | — |
| 17 במרץ 2015 | הרצליה | זאפה | — |
| 30 במרץ 2015 | תל אביב-יפו | זאפה | — |
| 31 במרץ 2015 | תל אביב-יפו | זאפה | — |
| 16 במאי 2015 | עומר | אמפיתיאטרון | סיבוב קיץ |
| 28 במאי 2015 | תל אביב-יפו | ביתן 2, גני התערוכה | סיבוב קיץ - "אמקס מיוזיק ארנה" |
| 19 ביוני 2015 | קיבוץ חצור | אמפידשא | סיבוב קיץ |
| 30 ביולי 2015 | ירושלים | גן האמנות במוזיאון ישראל | סיבוב קיץ |
| 31 ביולי 2015 | תל אביב-יפו | בארבי | סיבוב קיץ |
| 12 בספטמבר 2015 | תל אביב-יפו | המשכן לאמנויות הבמה | מופעים חגיגיים לרגל השקת האוסף |
| 29 באוקטובר 2015 | כפר סבא | היכל התרבות | מופעים חגיגיים לרגל השקת האוסף |
| 14 בנובמבר 2015 | יגור | יד למגינים | מופעים חגיגיים לרגל השקת האוסף |
| 21 בנובמבר 2015 | פתח תקווה | היכל התרבות | מופעים חגיגיים לרגל השקת האוסף |
| 25 בדצמבר 2015 | תל אביב-יפו | בארבי | מופעים חגיגיים לרגל השקת האוסף |
| 9 בינואר 2016 | אשדוד | המשכן לאמנויות הבמה | מופעים חגיגיים לרגל השקת האוסף |
| 21 בינואר 2016 | ירושלים | אולם שרובר, תיאטרון ירושלים | מופעים חגיגיים לרגל השקת האוסף |
| 11 בפברואר 2016 | הרצליה | היכל אמנויות הבמה | מופעים חגיגיים לרגל השקת האוסף |
| 25 בפברואר 2016 | באר שבע | המשכן לאמנויות הבמה | במקור המופע היה מתוכנן ל-23 בינואר 2016, מופעים חגיגיים לרגל השקת האוסף |
| 18 במרץ 2016 | תל אביב-יפו | בארבי | מופעים חגיגיים לרגל השקת האוסף |
ארצות הברית
| 11 במאי 2016 | ניו יורק | —‏ | — |
| 12 במאי 2016 | קליבלנד | —‏ | — |
| 14 במאי 2016 | פאלו אלטו | —‏ | — |
| 15 במאי 2016 | לוס אנג'לס | —‏ | — |
ישראל
| 18 ביוני 2016 | בית גבריאל | אמפידשא | מופע שקיעה |
| 9 במרץ 2017 | תל אביב-יפו | היכל התרבות | במקור המופע היה מתוכנן ל-15 בספטמבר 2016, זמר אורח: אליעד |
תאריכי הופעות > הופעות שבוטלו

| תאריך | עיר | מיקום | הערות |
| --- | --- | --- | --- |
| 9 באוגוסט 2014 | רעננה | אמפי פארק | בעקבות מבצע צוק איתן |
הפקה

רועי זו-ארץ - הפקה מוזיקלית
אלדד ציטרין - ניהול מוזיקלי
ISO 3166-1

מפת אירופה עם הקודים של ISO 3166-1 alpha-2 במקום שמות המדינות והטריטוריות
ISO 3166-1 הוא חלק מהתקן ISO 3166, תקן בין-לאומי של ארגון התקינה הבינלאומי (ISO) המקצה קודים בני אותיות או ספרות אחדות לכל אחת ממדינות העולם, לשטחי החסות וכן לאזורים גאוגרפיים מסוימים. השם הרשמי של התקן הוא "קודים לייצוג שמות מדינות וחלוקות המשנה שלה; חלק 1:קודי המדינות" (באנגלית Codes for the representation of names of countries and their subdivisions – Part 1: Country codes). התקן מגדיר שלושה סוגים של קודי מדינה(אנ'):
ISO 3166-1 alpha-2(אנ') - קוד בן שתי אותיות, אשר בו נעשה השימוש הנפוץ ביותר מבין השלושה, ועליו מתבססים סיומות האינטרנט המדינתיים
ISO 3166-1 alpha-3(אנ') - קוד בן שלוש אותיות אשר מאפשר קישור ויזואלי קל יותר בין הקוד לשם המדינה מאשר קודי תקן ה-ISO 3166-1 alpha-2
ISO 3166-1 numeric(אנ') - קוד בן שלוש ספרות הזהים לאלו אשר פותחו והוחזקו על ידי מחלקת הסטטיסטיקה של האו"ם, אשר מועיל במיוחד לאנשים או למערכות המשתמשים בכתב שאינו לטיני.
קודי המדינות האלפביתיים נכללו לראשונה ב-ISO 3166 בשנת 1974, והקודים המספריים הוכללו לראשונה ב-1981. קודי המדינות פורסמו כ-ISO 3166-1 החל מ-1997, כשה-ISO 3166 הורחב לשלושה חלקים כדי לכלול את חלוקות המשנה(אנ') של מדינות ומדינות לשעבר(אנ'). כתקן בין-לאומי בעל שימוש נפוץ, ל-ISO 3166-1 יש שימושים בסטנדרטים נוספים אשר משמשים ארגונים בין-לאומיים כדי לסייע בחילופי סחורות ומידע עם זאת זהו אינו התקן היחידי עבור קודי מדינות. תקנים אחרים בשימושם של ארגונים בין-לאומיים מנוגדים חלקית או בצורה מלאה ל־ISO 3166-1, בעוד אחרים תואמים לקודי תקן זה.
קריטריונים להכללה

נכון ליוני 2011 ישנם קודים רשמיים ב-ISO 3166-1 עבור 248 מדינות, טריטוריות ושטחים גאוגרפיים ייחודיים. על פי הסוכנות המתחזקת את ISO 3166, ה-ISO 3166/MA, ישנן שתי דרכים להוסיף רשומה חדשה ל-ISO 3166-1:
הרשמה ב-Terminology Bulletin Country Names של האו"ם.
הרשמה ב-Country and Region Codes for Statistical Use של המחלקה הסטטיסטית של האו"ם.
על מנת להיכנס ל-Terminology Bulletin Country Names ישות צריכה להיות:
מדינה החברה באומות המאוחדות
חברה באחת מסוכנויות האומות המאוחדות(אנ')
צד לחוק בית הדין הבינלאומי לצדק
רשימת השמות ב-Country and Region Codes for Statistical Use מבוססת על ה-bulletin Country Names ועל מקורות נוספים.
לאחר ששמה של מדינה או טריטוריה נרשם באחד משני מקורות אלו, הוא יתווסף כברירת מחדל ל-ISO 3166-1. ה-ISO 3166/MA יכולה לשמור קודים או רכיבי קודים מסוימים עבור ישויות שלא זכאיות להכללה על פי הקריטריון שצוין לעיל. דוגמה לכך היא האיחוד האירופאי אשר אינו מדינה, ולכן אינו כלול ב-ISO 3166-1, אך מסיבות פרקטיות הסוכנות המתחזקת את ISO 3166 "שומרת את הקוד EU למטרת זיהוי האיחוד האירופאי במסגרת ה-ISO 3166-1".
הערות שוליים

↑  ISO 3166 - FAQs - General Questions
↑  Development of ISO 3166
↑  Implementation of ISO 3166-1
↑  ISO 3166 - And what has that standard got to do with me?
↑  Links
ITO

ITO (ראשי תיבות של Indium Tin Oxide - תחמוצת אינדיום ובדיל) היא תמיסה מוצקה של תחמוצת אינדיום ושל תחמוצת בדיל, בדרך כלל 90%‏ In2O3 ו-10%‏ SnO2. זהו חומר שקוף וחסר צבע בשכבות דקות. בשכבה עבה, צבעו בין צהוב לאפור. בתחום התת-אדום הוא פועל כמראה.
זוהי אחת התחמוצות המוליכות השקופות הנפוצות ביותר. השילוב בין תכונותיו כמוליך חשמלי לבין שקיפות, כמו תחמוצות מוליכות שקופות אחרות, דורש אופטימיזציה בייצור, משום שדרישות אלו סותרות: אם מרכזים בייצור  נושאי מטען רבים כדי להעלות את המוליכות, נפגעת שקיפות החומר.
התאבכות משכבות דקות על חלון מטוס
איירבוס. ההתאבכות נגרמת בשל העובי הבלתי אחיד של ציפוי Indium Tin Oxide המשמש למניעת התקרחות.
ריבוץ של שכבות דקות של תחמוצת אינדיום בדיל מתבצעת בעיקר על ידי טכניקות של נידוף בעזרת קרן אלקטרונים, אידוי פיזיקלי ועוד.
ערך זה הוא קצרמרבנושא כימיה. אתם מוזמנים לתרום לוויקיפדיה ו.
H.A.T.E.U.

H.A.T.E.U. (ראשי תיבות: Having A Typical Emotional Upset) הוא סינגל של הזמרת-יוצרת האמריקאית מריה קארי, מתוך אלבומה השנים עשר, Memoirs of an Imperfect Angel. השיר יצא לאור ב-1 בנובמבר 2009, כסינגל השלישי מתוך האלבום.
השיר הגיע למקום ה-72 במצעד שירי ה-R&B/היפ הופ.
רקע וכתיבה

השיר נכתב על ידי מריה קארי, כריסטופר סטיוארט ודה-דרים, והופק על ידי קארי, סטיוארט ודה-דרים. השיר הוא שיר בסגנון הרית'ם אנד בלוז, המאפיין שירים נוספים מתוך האלבום Memoirs of an Imperfect Angel.
כמו כן, עלה השיר לרשת הזרמת המדיה ספוטיפיי, בסמוך לצאתו של האלבום בו נכלל.
ביקורת

בניו יורק טיימס זכה השיר לסיקור שפורסם בסמוך לצאת האלבום Memoirs of an Imperfect Angel. גם ב-Rap-Up דורג השיר כאחד מארבעת השירים הטובים ביותר באלבום. ב-The Seattle Times סוקר השיר גם כן, תוך שתואר כ-"בלדת שברון לב יפה".
הצלחה

נכון לאפריל 2020, צבר כ-8 מיליון השמעות ברשת הזרמת המדיה ספוטיפיי.
מיקומי שיא

|   ‏‏‏  מצעדים ודירוגים (2009)> מדינה |   ‏‏‏  מצעדים ודירוגים (2009)> מצעד |   ‏‏‏  מצעדים ודירוגים (2009)> מיקום שיא |   ‏‏‏  מצעדים ודירוגים (2009)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי ה-R&B/היפ הופ | 27 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 1 בנובמבר 2009 | רדיו להיטים עכשוויים | איילנד דאף ג'אם |  |
| ארצות הברית | 1 בנובמבר 2009 | רדיו שירים קצביים | איילנד דאף ג'אם |  |
| ארצות הברית | 1 בנובמבר 2009 | רדיו שירים אורבניים | איילנד דאף ג'אם |  |
Bcl-xL

מבנה גבישי של Bcl-xL (באמצעות קריסטלוגרפיה בקרני רנטגן ברזולוציה של 1.76 אנגסטרום)
Bcl-xL (ראשי תיבות של B-cell lymphoma-extra large) הוא חלבון טראנסממברנלי במיטוכונדריה המשתייך למשפחת Bcl-2, ומשמש כחלבון אנטי-אפופטוטי במסלול המיטוכונדריאלי של האפופטוזה ומונע שחרור של חלבונים פרו-אפופטוטיים כמו ציטוכרום c לציטוזול, אשר יביאו להפעלת קספאזות ולבסוף למוות תאי מתוכנת.
רקע

משפחת החלבונים Bcl-2 מבקרת את תהליך האפופטוזה, וביתר דיוק את ההוצאה לפועל של המסלול המיטוכונדריאלי של האפופטוזה אשר מגיע לשיאו בהגדלת החדירות של הממברנה החיצונית של המיטוכונדריה ושחרור של פקטורים אפופטוטיים (שגורמים לאפופטוזה) לציטוזול. משפחת חלבונים זו מחולקת לחלבונים פרו-אפופטוטיים ולחלבונים אנטי-אפופטוטיים, כאשר האחרונים מנטרלים את פעילות הראשונים על ידי יצירת אינטראקציה איתם.
מהבחינה המבנית, חלבוני משפחת Bcl-2 הם חלבונים גלובולריים קטנים הבנויים בעיקרו של דבר מסלילי אלפא. סלילי אלפא אלו חולקים רצפים הומולוגיים שמורים גנטית (עד ארבעה כאלו), אשר כל אחד מהם מכונה "דומיין BH" ‏ (Bcl-2 Homology; כך שקיימים הדומיינים BH3, BH2, BH1 ו-BH4) ובאמצעותם נוצרות האינטראקציות בין החלבונים השונים במשפחה.
Bcl-xL הוא אחד מהחלבונים האנטי-אפופטוטיים, יחד עם חלבונים נוספים כדוגמת Bcl-2 ו-MCL-1; החלבונים הפרו-אפופטוטיים במשפחה זו מתחלקים ל-2 קטגוריות: בקטגוריה הראשונה חברים חלבונים דוגמת Bax ו-Bak להם שניים או שלושה דומייני BH, ובקטגוריה השנייה חברים חלבונים להם דומיין BH3 בלבד (BH3-Only proteins) כדוגמת Bid, Bad ו-Noxa.
פעילות

ל-Bcl-xL ולחלבונים האנטי אפופטוטיים במשפחת Bcl-2 מבנה דומה לזה של החלבונים הפרו-אפופטוטיים Bax ו-Bak, ובנוסף לדומיינים BH2, BH1 ו-BH3 מורכבים גם מדומיין BH4 אשר הוא חשוב למאפיינים האנטי-אפופטוטיים שלהם. יכולת יצירת התעלה של Bak/Bax דורשת אקטיבציה על ידי חשיפת הדומיינים במבנה התלת-ממדי שלהם באופן שמסייע להכוונת Bak/Bax אל ממברנת המיטוכונדריה. חדירתם של Bak/Bax למיטוכונדריה והאוליגומריזציה שלהם שם נעשית בעזרתו של Bid ושל חלבונים נוספים בעלי דומיין BH3 בלבד, הנקשרים ישירות ל-Bak/Bax. "העסקה" של החלבונים בעלי דומיין BH3 אלו, כך שלא יוכלו לאקטב את יצירת התעלה של Bak/Bax, נעשית על ידי Bcl-xL וחלבונים אנטי-אפופטוטיים אחרים בעלי דומיין BH4 הקושרים אותם. כאשר ניתן סיגנל פרו-אפופטוטי (המקדם מוות תאי), Bid וחלבונים פרו-אפופטוטיים אחרים משתחררים מ-Bcl-xL, ומסייעים באקטוב Bak/Bax ליצירת תעלה בממברנה החיצונית של המיטוכונדריה.
למעשה, הכמויות היחסיות של החלבונים הפרו- והאנטי-אפופטוטיים הן אלו הקובעות את גורל התא, והאם יתרחש מוות תאי או לא; ככל שקיימת כמות גדולה יותר של Bcl-xL, כך לא ייווצרו תעלות והממברנה החיצונית של המיטוכונדריה תהיה בלתי חדירה לפקטורים פרו-אפופטוטיים, והתא ישרוד. וכן להפך, אם קיימת כמות גדולה של חלבונים פרו-אפופטוטיים המאקטבים את Bax ו-Bak, כך שפעולתו האנטי-אפופטוטית של Bcl-xL אינה מתבצעת, תיוותר תעלה בממברנה החיצונית של המיטוכונדריה דרכה ידלפו פקטורים פרו-אפופטוטיים לציטוזול ויתחילו קסקדה של אירועים אפופטוטיים בתא.
בעוד מסלול האיתות המדויק של Bcl-xL טרם נתברר די צרכו, ההנחה כיום היא של-Bcl-xL מנגנון שונה מאוד מזה של Bcl-2.‏ נמצא כי Bcl-xL הוא פונקציונלי בהרבה (בערך פי עשרה) מאשר Bcl-2 כאשר מושרה על ידי התרופה הכימותרפית דוקסורוביצין, ויכול להיקשר באופן ספציפי לציטוכרום c ולמנוע אפופטוזה. במחקר שנעשה על נמטודות נמצא כי Bcl-xL אף יכול למנוע את יצירת קומפלקס האפופטוזום על ידי Apaf1 וקספאז 9, ופועל באופן ישיר על Apaf-1.
מבחינה קלינית, חוסר תפקוד של Bcl-xL בעכברים גרם לייצור לא תקין של תאי דם אדומים, לאנמיה חמורה, להמוליזה ואף למוות. בנוסף נמצא כי חלבון זה דרוש לייצור תקין של טבעות הם, ומתפקד כפקטור הישרדות עיקרי האחראי לכמחצית מ"אותות ההישרדות" שהפרואריתרובלסטים (Proerythroblast; השלב הראשון מתוך ארבעה בהתפתחות נורמובלסטים, תאי דם אדומים בעלי גרעין) מוכרחים להתקבל על מנת שתאים אלה ישרדו ויהפכו לבסוף לכדוריות תא אדומות.
מבנה

Bcl-xL מורכב מ-8 סלילי אלפא המחוברים אחד לשני על ידי לולאות (loops). שני סלילי אלפא מרכזיים (α5 ו-α6) שאורכם כ-30 אנגסטרום ומורכבים בעיקר משיירים הידרופוביים המאורגנים בצורה אנטי-מקבילית יוצרים את הליבה של החלבון; בצד אחד הם מאוגפים על ידי הסלילים האמפיפטיים α3 ו-α4 ובצד השני על ידי α1, αI ו-α7, כך שהליבה מבודדת מממסים.
α2 ו-α3 מחוברים על ידי שייר טירוזין בודד, Tyr105, דבר המתבטא באוריינטציה כמעט אנכית של 2 סלילים אלו. בסליל α6 באתר של חומצת האמינו פרולין, Pro 180, קיים פיתול הגורם לשינוי הכיוון שלו. הקצה הקרבוקסילי של החלבון (α7) מחובר ל-α6 באמצעות פיתול (turn) לא רגיל המורכב מ-2 שיירי גליצין שמורים במידה רבה (Gly 186 ו-Gly 187); נמצא כי מוטציה באתר של Gly 186 גורם לאנזים לאבד את היכולת לקשור את Bax. הסליל בקצה האמיני יוצר אינטראקציות הידרופוביות נרחבות עם α5, α2 ו-α6, וככל הנראה בעל חשיבות רבה לייצוב המבנה הכללי של החלבון. הלולאות שבין α3 ו-α4, בין α4 ו-α5 ובין α5 ו-α6 מורכבות מ-14, 4 ו-3 שיירים, בהתאמה, ובכל אחד מהמקרים הלולאה מאפשרת היפוך של כמעט 180°.
מוטציות בדומיינים BH1 ו-BH2 אצל Bcl-xL מבטלות את הפעילות האנטי-אפופטוטית שלו, וחוסמות את יכולת ההטרודימריזציה שלו עם חלבונים אחרים ממשפחה זו.
ביבליוגרפיה

Bertini, Ivano; et al. (April 18, 2011). The Anti-Apoptotic Bcl-xL Protein, a New Piece in the Puzzle of Cytochrome C Interactome". PLOS One. 6: e18329.
Hu, Yuanming (February 21, 1998). ""Bcl-XL interacts with Apaf-1 and inhibits Apaf-1-dependent caspase-9 activation". Proceedings of the National Academy of Sciences of the United States of America. 95 (8): 4386–4391.
Jonas, Elizabeth A. "Contributions of Bcl-xL to acute and long term changes in bioenergetics during neuronal plasticity." Biochimica et Biophysica Acta (BBA)-Molecular Basis of Disease 1842.8 (2014): 1168-1178.
Muchmore, Steven W., et al. "X-ray and NMR structure of human Bcl-xL, an inhibitor of programmed cell death." Nature 381.6580 (1996): 335-341.
Petros, Andrew M., et al. "Rationale for Bcl-x L/Bad peptide complex formation from structure, mutagenesis, and biophysical studies." Protein Science 9.12 (2000): 2528-2534.
הערות שוליים

1 2  Jonas (2014), p. 1169
↑  Bertini (2011)
↑  Hu (1998), p. 4836
1 2  Muchmore et al (1996), p. 336
1 2 3  Petros et al (2000), p. 2529
↑  Muchmore et al (1996), p. 337
ITunes Festival: London 2010 (מיני-אלבום של מרינה)

iTunes Festival: London 2010 (או iTunes Live: London Festival '10) הוא מיני-אלבום (EP) של הזמרת-יוצרת הוולשית מרינה דיאמנדיס, הידועה גם בשם הבמה לשעבר מרינה אנד דה דיימונדס. המיני-אלבום יצא ב-26 ביולי 2010 על ידי 679 רקורדינגס ואטלנטיק רקורדס. הוא הוקלט במהלך פסטיבל iTunes, שהתקיים ב-22 ביולי 2010, בראונדהאוס, לונדון.
המיני-אלבום מכיל חמש רצועות, כולן מתוך אלבום הבכורה שלה, The Family Jewels, משנת 2010.
רשימת רצועות

| מס' | שם | משך |
| --- | --- | --- |
| 1. | Girls (Live)  | 3:27 |
| 2. | The Outsider (Live)  | 3:23 |
| 3. | I Am Not a Robot (Live)  | 3:58 |
| 4. | Numb (Live)  | 3:56 |
| 5. | Obsessions (Live)  | 3:27 |
| משך כולל: | משך כולל: | 18:11 |
Battlefield Vietnam

| --- | --- |

עטיפת המשחק
 כללי
 תאריך הוצאה:  14 במרץ 2004 NA   19 במרץ 2004 PAL
 סוגה:  משחק ירי בגוף ראשון
 פיתוח:  EA Digital Illusions CE
 הוצאה לאור:  Electronic Arts
 ארץ מקור:  קנדה 
 הפצה:  Electronic Arts
 סדרה:  Battlefield
 דרישות תוכנה
 מנוע משחק:  Refractor 1
 מצבי משחק:  שחקן יחיד, מרובה משתתפים
 פלטפורמות:  Microsoft Windows
 המשחק הקודם:  Battlefield 1942: Secret Weapons of WWII
 המשחק הבא:  Battlefield 2
 
Battlefield Vietnam הוא משחק וידאו מסוגת יריות בגוף ראשון שפותח על ידי EA Digital Illusions CE והופץ על ידי Electronic Arts, המשחק יצא לפלטפורמת ה-Microsoft Windows בלבד, המשחק הוא הרביעי בסדרת Battlefield.
משחקיות

במשחק Battlefield Vietnam יש צורה מהפכנית של משחק לוחמה אסימטרית. שתי הקבוצות (ארצות הברית או וייטנאם) כל קבוצה מקבלת יתרונות משלהם, ארצות הברית מקבלת יתרון גדול בכלי הנשק, הטנקים, המסוקים ואפילו "מחבלים", בעוד שהדבר היחיד לווייטנאמים הוא טילי נ"ט (נגד טנקים) מסוג RPG-7. המשחק עצמו אמור לשקף את התנאים הממשיים של המלחמה, להראות בדיוק מה היה שם, ואיזה יתרונות היו לכל צד במלחמה.
תכונות

המשחק Battlefield Vietnam בנוי באופן קצת שונה מהמשחק Battlefield 1942, השדה הווייטנאמי יותר מציאותי ומשופר הרבה יותר מהמשחקים הקודמים. המשחק נותן אפשרות למגוון כלי נשק רחב כגון AK-47 ,M16 וכו'.
שירים במשחק

| מספר | שם השיר | שם הזמר/הכותב |
| --- | --- | --- |
| 1 | Fortunate Son | Creedence Clearwater Revival |
| 2 | War | Edwin Starr |
| 3 | Nowhere to Run | Martha and the Vandellas |
| 4 | Wild Thing | The Troggs |
| 5 | Get Ready | Rare Earth |
| 6 | On the Road Again | Canned Heat |
| 7 | Shakin' All Over | The Guess Who |
| 8 | Psychotic Reaction | Count Five |
| 9 | Hush | Deep Purple |
| 10 | All Day and All of the Night | הקינקס |
| 11 | You Really Got Me | הקינקס |
| 12 | The Letter | The Box Tops |
| 13 | Somebody to Love | Jefferson Airplane |
| 14 | I Fought the Law | The Bobby Fuller Four |
| 15 | The Ride of the Valkyries | Budapest Symphony Orchestra |
| 16 | Surfin' Bird | The Trashmen |
| 17 | White Rabbit | Jefferson Airplane |
ציונים

| האתר | הציון |
| --- | --- |
GameRankings: 90%
Metacritic: 84%
האתר: הציון
GamePro: 5/5
GameSpot: 8.5/10
IGN: 8.2/10
X-Play: 4/5
ראו גם

Battlefield: Bad Company 2: Vietnam
Call of Duty: Black Ops
Counter-Strike: Source
Give Me Everything

Give Me Everything (בעברית: תן לי הכל) הוא שיר שנכתב ובוצע על ידי הראפר האמריקאי פיטבול, זמר ה-R&B האמריקאי ני-יו, והדיג'יי ההולנדי אפרוג'ק, ונאייר. השיר הופק על ידי אפרוג'ק, הוא פורסם ב-18 במרץ 2011, בתור הסינגל השני מתוך אלבום האולפן השישי של פיטבול, Plant Pit.
בארצות הברית, Give Me Everything הפך לשיר הראשון של פיטבול הראשון שכבש את המקום הראשון במצעד הבילבורד הוט 100. השיר גם הגיע למקום הראשון במצעדים של בלגיה, קנדה, אירלנד, הולנד, והגיע לחמישייה הפותחת ב-12 מדינות. השיר היה לשביעי הנמכר ביותר בהורדה דיגיטלית ב-2011 עם 11.2 מיליון עותקים ברחבי העולם, מה שהופך אותו לאחד מהסינגלים הנמכרים ביותר בכל הזמנים.
וידאו קליפ

הקליפ הרשמי של השיר בוים על ידי דייוויד רולסיו. הוא פורסם בערוץ הרשמי של פיטבול ובVevo ב-6 במאי 2011. הסרטון צולם באזור מלון אלכסנדריה בלוס אנג'לס. הוא כולל הופעה של מיס האיטי 2010 סארוג' ברטין, חברת הלהקה Girlicious לשעבר נטלי מג'יה, זמרת הצ'יטה גירלס אדריאן ביילון והדוגמנית הרוסייה אווה סקייה.
"Give Me Everything" הוא הקליפ השלישי הנצפה ביותר ביוטיוב מתוך שיריו של פיטבול, אחרי "Timber" ו"Rain Over Me". נכון ליולי 2017, הקליפ נצפה מעל ל-640 מיליון פעמים ביוטיוב.
רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 396 |  |
מצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 187 |  |
|  עולמי | בילבורד גלובל ללא ארצות הברית | 177 |  |
|  אוסטריה | Ö3 אוסטריה טופ 40‏ | 2 |  |
|  אוסטרליה | מצעד הסינגלים האוסטרלי | 2 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 1 |  |
|  דנמרק | היטליסטן | 2 |  |
|  הולנד | מצעד 40 הסינגלים ההולנדיים | 1 |  |
|  הונגריה | Rádiós Top 40 | 1 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 1 |  |
|  ישראל | מדיה פורסט ישראל | 4 |  |
|  ספרד | PROMUSICAE | 2 |  |
|  סקוטלנד | מצעד הסינגלים הסקוטי | 1 |  |
|  פלנדריה | אולטראטופ 50 | 1 |  |
|  צרפת | SNEP | 2 |  |
|  קנדה | קנדה הוט 100 | 1 |  |
הערות שוליים

↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
↑  Billboard Global 200, בילבורד, ‏8 ביוני 2024
↑  Billboard Global Excl. US, בילבורד, ‏1 ביוני 2024
↑  מידע על Give Me Everything, באתר המצעד האוסטרי, ארכיון
↑  מידע על Give Me Everything, באתר מצעד דנמרק
↑  מידע על Give Me Everything, באתר המצעד הספרדי
↑  מידע על Give Me Everything, באתר המצעד הצרפתי, ארכיון
| --- | --- |
בקרת זהויות :  MusicBrainz release group: d6a5e156-735a-4d03-a307-16661de4214c  MusicBrainz work: 244e0067-7a2f-407f-a5d0-c525c18e3218
Desamorfosis

Desamorfosis (מעוצב: desAMORfosis) הוא אלבום האולפן ה-17 של הזמרת-יוצרת המקסיקנית טליה. הוא יצא לאור ב-14 במאי 2021 על ידי סוני מיוזיק לטין. הסינגל הראשון מתוכו "Ya Tú Me Conoces" יצא לאור כבר ב-24 בינואר 2020, על מנת לעזור בקידום שלו. בהמשך, יצאו שלושה נוספים.
רקע

לאלבום קדמו ארבעה סינגלים, ביניהם "Ya Tú Me Conoces" שיצא בכל הפלטפורמות הדיגיטליות ב-24 בינואר 2020. הוא היה לשיתוף הפעולה השני שלה עם ריקי מונטנר, שכתב את הסינגל שלה "Por Lo Que Reste De Vida" משנת 2014. הסינגל השני שיצא מהאלבום היה "La Luz"; דואט עם מייק טאוורס שיצא באוגוסט 2020. הסינגל השלישי שהופץ היה "Tick Tock" ובו היא שרה עם פארינה וסופיה רייס. השיר הגיע בשיאו למקום התשיעי במצעד שירי הפופ הלטיניים הדיגיטליים של בילבורד.
ב-4 במאי 2021 הכריזה הזמרת שהאלבום יופץ ב-14 במאי. שלושה ימים לאחר מכן, הופץ הסינגל הרביעי מתוכו "Mojito".
רשימת רצועות

| Desamorfosis> מס' | Desamorfosis> שם | Desamorfosis> משך | Desamorfosis>  | Desamorfosis>  | Desamorfosis>  | Desamorfosis>  | Desamorfosis>  | Desamorfosis>  | Desamorfosis>  |
| --- | --- | --- | --- | --- | --- | --- | --- | --- | --- |
| 1. | Mojito  | 2:53 |  |  |  |  |  |  |  |
| 2. | Eres Mío  | 2:01 |  |  |  |  |  |  |  |
| 3. | Mal Y Bien  | 3:18 |  |  |  |  |  |  |  |
| 4. | Bolsito Caro  | 2:22 |  |  |  |  |  |  |  |
| 5. | No Te Vi (ביחד עם מאפיו)   | 3:11 |  |  |  |  |  |  |  |
| 6. | La Luz (ביחד עם מייק טאוורס)   | 2:02 |  |  |  |  |  |  |  |
| 7. | Por Qué  | 2:22 |  |  |  |  |  |  |  |
| 8. | Cancelado  | 1:56 |  |  |  |  |  |  |  |
| 9. | Secreto  | 2:00 |  |  |  |  |  |  |  |
| 10. | Ya Tú Me Conoces (ביחד עם מאו & ריקי)   | 3:15 |  |  |  |  |  |  |  |
| 11. | Tick Tock (ביחד עם פארינה וסופיה רייס)   | 2:51 |  |  |  |  |  |  |  |
| 12. | Empecemos  | 3:06 |  |  |  |  |  |  |  |
| 13. | Barrio  | 4:02 |  |  |  |  |  |  |  |
| 14. | Tu Boca (Bonus Track) (ביחד עם בנדה MS דה סרחיו ליזראגה)   | 3:18 |  |  |  |  |  |  |  |
| משך כולל: | משך כולל: | 38:42 |  |  |  |  |  |  |  |
הערות שוליים

↑  desAMORfosis, נבדק ב-2021-05-14
↑  Thalía, Mau y Ricky - Ya Tú Me Conoces (Official Video), נבדק ב-2021-05-14
↑  Facebook, Twitter, Show more sharing options, Facebook, Twitter, VIDEO. 'Ya tú me conoces' es la nueva colaboración de Thalía con Mau y Ricky, Los Angeles Times en Español, ‏2020-01-24 (ב־)
↑  Jeff Benjamin, Thalía’s World Is Full Of Love For New Artists, Passion Projects, Justin Bieber & BLACKPINK, Forbes (באנגלית)
↑  [VIDEO Thalia lanza su innovador nuevo sencillo en compañía de Mike Towers: «La Luz»], web.archive.org, ‏2020-11-01
↑  Thalia, Billboard
↑  El nuevo disco de Thalía llamado ‘desAMORfosis’, se estrena el 14 de mayo, web.archive.org, ‏2021-05-06
↑  Thalía revela la fecha de estreno de su próximo disco llamado DesAMORfosis | La República, web.archive.org, ‏2021-05-06
| --- | --- |
בקרת זהויות :  MusicBrainz release group: 363b7e4d-d862-4552-b7f9-0c451ff66f5d
ISO 3166

קודי המדינות באירופה על פי התקן
ISO 3166 הוא תקן בין-לאומי של ארגון התקינה הבין-לאומי (ISO) המקצה קודים בני אותיות או ספרות אחדות לכל אחת ממדינות העולם, לשטחי החסות שלהן וכן לחלוקות המשנה שלהן. תקן זה התפרסם לראשונה בשנת 1974. התקן מורכב משלושה חלקים, המסומנים באמצעות ספרה נוספת.
ISO 3166-1

תקן ISO 3166-1 מקצה קודים למדינות העולם ולשטחי החסות שלהן. גם תקן זה מורכב משלושה חלקים:
ISO 3166-1 alpha-2 – קוד בן שתי אותיות
ISO 3166-1 alpha-3 – קוד בן שלוש אותיות
ISO 3166-1 numeric – קוד בן שלוש ספרות
תקן ISO 3166-1 alpha-2 משמש לקביעת סיומות האינטרנט של כל מדינה, וכן לקביעת קודי מטבעות העולם בהתאם לתקן ISO 4217.
הקודים של ישראל לפי תקן ISO 3166-1 הם:
IL (alpha-2)
ISR (alpha-3)
(numeric) 376
ISO 3166-2

תקן ISO 3166-2 מקצה קודים לחלוקות המשנה של המדינות (מחוזות, פרובינציות וכך הלאה).
תקן ISO 3166-2:IL מקצה קוד בן אות אחת או שתיים לכל אחד מששת מחוזותיה של ישראל.
ISO 3166-3

תקן ISO 3166-3 מיועד לקודים של מדינות שחדלו מלהתקיים או שינו את שמן הרשמי מאז שנת 1974. קודים אלו נמחקים מתקן ISO 3166-1 ונשמרים בחלק זה.
370-379 לפנה"ס

שימו לב: ערך זה מכיל אירועים מן השנים 379 - 370 לפנה"ס
אירועים בולטים בעולם

378 לפנה"ס - חומת סרוויוס נבנית מסביב לרומא
371 לפנה"ס - קרב לאוקטרה -  צבא תבאי בפיקוד אפמינונדס מביס את צבא ספרטה ובעקבות כך תבאי נוטלת את ההגמוניה ביוון
נולדו

376 לפנה"ס - אולימפיאס, אמו של אלכסנדר הגדול.
375 לפנה"ס - קלייטוס השחור
372 לפנה"ס - מנציוס, פילוסוף סיני.
371 לפנה"ס - צ'אנקיה, פילוסוף ומדינאי הודי.
371 לפנה"ס - תאופרסטוס, פילוסוף יווני ותלמידו של אריסטו.
נפטרו

370 לפנה"ס - דמוקריטוס, פילוסוף יווני.
370 לפנה"ס - היפוקרטס, רופא יווני.
Başıma Belasın

"Başıma Belasın" (באנגלית: "You Are a Trouble of My Head"; בעברית: "אַתָּה הַצָּרוֹת בָּרֹאשׁ שֶׁלִּי") הוא שיר שהוקלט על ידי הזמרת-יוצרת הטורקייה אליינה טילקי. הוא יצא לאור ב-17 במרץ 2023, בהוצאת חברת התקליטים דואן מיוזיק קומפני, כסינגל שלא מתוך אלבום. הוא נכתב, הולחן והופק על ידי אמרה קאראדומן.
השיר הגיע למקום הראשון ברדיומוניטור טורקיה.